Karl skapte et rike som strakte seg fra Pyreneene i sørvest (egentlig også et grenseområde i nordlige Spania, , etter 795), over bortimot hele dagens Frankrike (unntatt Bretagne som frankerne aldri erobret), østover mot det meste av dagens Tyskland, inkludert nordlige Italia og dagens Østerrike. I kirkens hierarki søkte biskoper og abbeder understøttelse ved kongens hoff hvor kilden til beskyttelse, sikkerhet og finansiering lå. Karl hadde helt og holdents framstått som lederen av kristendommen i Vesten, og hans støtte til klostre for lærdom ga grunnlag for Den karolingiske renessanse for den litterære kulturen. Karl opprette også et stort palass i Aachen, bygde en rekke veier og en kanal.